Տնտեսական հարցերի և Կլիմայական գործողությունների դաշնային նախարարություն

Տնտեսական հարցերի և Կլիմայական գործողությունների դաշնային նախարարություն (գերմ.՝ Bundesministerium für Wirtschaft und Klimaschutz), Գերմանիայի Դաշնային Հանրապետության կառավարության մակարդակով նախարարություն է։ Այն նախկինում հայտնի էր որպես «Էկոնոմիկայի նախարարություն»։ Վերստեղծվել է 2005 թվականին որպես «Էկոնոմիկայի և տեխնոլոգիաների նախարարություն», այն բանից հետո, երբ այն ​​միավորվել էր այլ նախարարությունների հետ՝ ձևավորելու Էկոնոմիկայի և աշխատանքի դաշնային նախարարությունը՝ 2002-2005 թվականներին։ Նախարարությունը խորհրդակցվում է թվային տնտեսության խորհրդականների խորհրդի կողմից։ Պատմություն Ներկայիս Տնտեսական հարցերի և կլիմայական գործողությունների դաշնային նախարարության պատմական նախորդը Ռայխի տնտեսական գրասենյակն էր (գերմ․՝ Reichswirtschaftsamt), որը հիմնադրվել է 1917 թվականին։ 1919 թվականին այն դարձել է Ռայխի Էկոնոմիկայի նախարարություն (գերմ․՝ Reichswirtschaftsministerium ), որը գոյություն է ունեցել մինչև 1945 թվականը։ Հետպատերազմյան օկուպացված Գերմանիայում 1946-1949 թվականներին նրա գործառույթներն իրականացրել է Տնտեսության վարչական գրասենյակը (գերմ.՝ Verwaltungsamt für Wirtschaft): Գերմանիայի Դաշնային Հանրապետության հիմնադրումից հետո ստեղծվել է Էկոնոմիկայի դաշնային նախարարությունը (գերմ.՝ Bundesministerium für Wirtschaft), որը գոյություն է ունեցել 1949 թվականից մինչև 1998 թվականը։ 1971 թվականի մայիսից մինչև 1972 թվականի դեկտեմբերը ժամանակավորապես միացվել է Ֆինանսների դաշնային նախարարությանը՝ ձևավորելով Էկոնոմիկայի և Ֆինանսների դաշնային նախարարությունը։ 1998 թվականին ավելացվել է Հետազոտությունների նախարարության տեխնոլոգիական բաժինը՝ այն դարձնելով Էկոնոմիկայի և տեխնոլոգիաների դաշնային նախարարություն։ 2002-ից 2005 թվականներին այն միավորվել է Էկոնոմիկայի և տեխնոլոգիաների դաշնային նախարարությանը և Աշխատանքի և սոցիալական հարցերի դաշնային նախարարության մի մասի հետ, մյուս մասը միացվել է Առողջապահության դաշնային նախկին նախարարությանը, այնուհետև Առողջապահության և սոցիալական ապահովության նախարարությանը։ Այս վերափոխումները նպատակ ունեին համախմբել տնտեսության և աշխատաշուկայի քաղաքականության ոլորտները, որոնց վրա ցանկանում էր կենտրոնանալ կանցլեր Գերհարդ Շրյոդերիը՝ իր երկրորդ ժամկետըի ընթացքում։ Քանի որ նոր նախարարությունը շատ մեծ և կարևոր էր, այն հաճախ անվանվում էր գերնախարարություն (գերմ․՝ Superministerium), իսկ նրա նախարարը որպես սուպերնախարար (գերմ․՝ Superminister): Նոր նախարարության ստեղծումը լայնորեն ձախողված էր համարվում՝ հիմնականում միակ պաշտոնավար Վոլֆգանգ Կլեմենտի վատ աշխատանքի պատճառով։ Անգելա Մերկելի գլխավորած մեծ կոալիցիայի օրոք փոխվել է պորտֆելի վերադասավորումը, և կրկին ստեղծվել են Էկոնոմիկայի և տեխնոլոգիաների, Աշխատանքի և սոցիալական հարցերի և Առողջապահության դաշնային նախարարությունները՝ որպես Էկոնոմիկայի և Տեխնոլոգիաների դաշնային նախարարություն։ 2013 թվականիին այն վերանվանվել է Տնտեսական հարցերի և Էներգետիկայի դաշնային նախարարություն։ Գերմանիայի Դաշնային Հանրապետության պատվերով նախարարությունը հրապարակել է կրկնակի մասնագիտական ​​ուսուցման եզակի համակարգի վերաբերյալ փաստաթերթիկ։ Կառուցվածք Նախարարությունը կազմակերպված է 10 վարչություններից և մեկ կենտրոնական վարչությունից․ Կենտրոնական վարչակազմ – Z բաժին Եվրոպական քաղաքականություն – E բաժին Տնտեսական քաղաքականություն – I բաժին Տնտեսական կայունացում և էներգետիկ անվտանգություն – WE բաժին Կլիմայական գործողություն – K բաժին Էներգետիկ քաղաքականություն. ջեռուցում և արդյունավետություն – II բաժին Էներգետիկ քաղաքականություն. էլեկտրաէներգիա և ցանց – III բաժին Արդյունաբերական քաղաքականություն – IV բաժին Արտաքին տնտեսական քաղաքականություն – V բաժին Թվային և ինովացիոն քաղաքականություն – VI բաժին ՓՄՁ քաղաքականություն - VII բաժին Նախարարության կենտրոնակայանը գտնվում է Բեռլինում։ Գործակալություններ Նախարարությունը, բացի իր սեփական գործունեությունից, վերահսկում է նաև հետևյալ գերատեսչությունները․ Դաշնային կարտելի գրասենյակ Դաշնային ցանցային գործակալություն Էկոնոմիկայի և արտահանման վերահսկողության դաշնային գրասենյակ Նյութերի հետազոտության և փորձարկման դաշնային ինստիտուտ Երկրաբանության և բնական պաշարների դաշնային ինստիտուտ Գերմանիայի չափագիտության ազգային ինստիտուտ Նախարարներ Ծանոթագրություններ